Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 326

f) Határidős index ügylet: olyan határidős ügylet, amelyben a felek az ügylet teljesítési összegét vagy összegeit valamilyen index (pl. tőzsdeindex) alakulásának függvényében határozzák meg. II. RÉSZ RÉSZLETES SZABÁLYOK I. Fejezet HAVI JELENTÉS I. A és I. B FELÜGYELETI MÉRLEG A jelentés célja Ez a jelentés a Felügyeleti jelentések alapdokumentumát képezi, ezért úgy kell kitölteni, hogy lehetővé tegye a Felügyelet számára a beszámolás napjára vonatkozólag a hitelintézet működéséről különböző mutatók segítségével elemzések végzését, a rendszeres adatszolgáltatás során pedig tendenciák vizsgálatát. A jelentés kitöltésének általános előírásai Az Szkr. 12. § (2) bekezdésében foglaltak szerint a pénzügyi intézmény minden hónap utolsó napjára vonatkozóan — a Felügyelet, valamint az MNB részére készített évközi jelentések alátámasztása céljából — köteles eszköz- és forrásszámláit, valamint költség- és eredményszámláit lezárni, azok egyenlegét megállapítani, továbbá főkönyvi kivonatot készíteni. Az egyes — kockázati, cél-, általános, illetve egyéb — tartalékokat a jogszabályban előírt esedékességkor (negyedév, mérleg fordulónapja stb.), így december 31-én is, meg kell képezni. Ezért az éves mérlegbeszámoló elkészítésekor az egyes adatokban bekövetkezett módosításoknak megfelelően a már megképzett tartalék összegek is változhatnak. A Felügyeleti jelentésben lévő Mérleg tartalmának meg kell egyezni az Szmt.-ben és az Szkr.-ben előírtakkal, tagolását illetően azonban eltér attól, mivel a TMM-re vonatkozó, illetve a Hpt. előírások ellenőrzését biztosítani és az egyes eszközcsoportok sorrendjével a likviditás csökkenését is jelezni kell. A Felügyeleti mérlegben jelentett állományoknak meg kell egyezniük a hó végére lezárt főkönyv állományaival. A főkönyv zárásának a hónap utolsó napjára vonatkozó helyesbítések elvégzésével kell történnie. A főkönyv helyesbítése az alábbiakat jelenti: — az állományokból ki kell venni a hónap utolsó napja után esedékes tételeket, és — az állományokba be kell számítani a hó vége utáni ötödik munkanapig ismertté vált, a hó utolsó napjáig még le nem könyvelt, de a tárgyhónapot érintő, teljesített tételeket. A havi főkönyv zárásakor a deviza- és valutakészletek, valamint külföldi pénzértékre szóló követelések és kötelezettségek hó végi állományát év közben is a Magyar Nemzeti Bank által közzétett, a hó utolsó napján érvényes hivatalos devizaárfolyamon forintra átszámított értéken kell közölni (a január 1-jei állományokra az előző év utolsó napján érvényes hivatalos MNB devizaárfolyamokat kell alkalmazni). Az MNB által nem jegyzett külföldi pénznemre szóló követelések, kötelezettségek, deviza- és valutakészletek értékelésére az Szkr. előírása az irányadó. A külföldi alapító által devizában befizetett alaptőke (törzstőke) más belföldi hitelintézetnél elhelyezett összegének értékelése — a szabályok változása következtében — azonos a többi devizatételével. A Felügyeleti mérleg eszköz-, illetve forrásoldalán a Szkr. előírásai alapján negatív összegként szerepeltetendő állományokat (eszköz oldali céltartalékok, illetve be nem fizetett részvénytőke) negatív előjellel kell jelenteni. A Mérleg adatsorainak a szektorális, illetve a szerződés szerinti eredeti lejárati bontást, valamint a számviteli szabályok szerinti értéket kell tartalmazni. A Felügyeleti mérleg minden sora forint a), deviza b) és összesen c) oszlopokat tartalmaz. Az egyes sorokban a külföldi pénznemben fennálló (valuta vagy deviza) követelések, illetve kötelezettségek — a mérlegnél előírt árfolyam(ok)on — forintra átszámított összegét kell a b) devizaoszlopban szerepeltetni. A konvertibilis és nem konvertibilis forintköveteléseket és kötelezettségeket a forint

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes